“เปิดโผหุ้นพุ่งปรี๊ด” เดือนพฤษภาคม 59
จากการตรวจสอบข้อมูลความเคลื่อนไหวของราคาหุ้นในตลาดหลักทรัพย์แห่งประเทศไทย ประจำเดือนพฤษภาคม 2559 พบว่าหุ้นในกลุ่มตลาด SET ที่สุดฮอต ตั้งแต่ต้นเดือน จนถึงท้ายเดือน ราคาหุ้นพุ่งกระฉูดเฉลี่ยเพิ่มขึ้นกว่า 10% แซงหน้าภาพรวมดัชนี SET ที่ปรับตัวขึ้นเพียง 1.40%
5 มิ.ย. 2559

จากการตรวจสอบข้อมูลความเคลื่อนไหวของราคาหุ้นในตลาดหลักทรัพย์แห่งประเทศไทย ประจำเดือนพฤษภาคม 2559  พบว่าหุ้นในกลุ่มตลาด SET ที่สุดฮอต ตั้งแต่ต้นเดือน จนถึงท้ายเดือน ราคาหุ้นพุ่งกระฉูดเฉลี่ยเพิ่มขึ้นกว่า 10%  แซงหน้าภาพรวมดัชนี SET ที่ปรับตัวขึ้นเพียง 1.40%
อนึ่ง ตัวแรกเป็น EASON หรือ บริษัท อีซึ่น เพ้นท์ จำกัด (มหาชน) เมื่อวันที่ 29 เม.ย.59 ราคาหุ้นอยู่ที่ 3.18 บาท ขณะที่วันที่ 31 พ.ค. 59 ราคาหุ้นปรับตัวขึ้นอยู่ที่ 5 บาท บวกไป 1.82 บาท หรือขึ้นไป 57.23% ซึ่งดูแล้วว่าการไล่ซื้อหุ้นของนักลงทุนในครั้งนี้เป็นการไล่ซื้อเก็งกำไร ด้วยผลประกอบการไตรมาส 1 ปี 59 บริษัทสามารถทำกำไรเพิ่มขึ้น 23.47 ล้านบาท จากงวดเดียวกันของปีก่อนทำได้เพียง 13.12 ล้านบาท
ตัวที่สองเป็น TKN หรือบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) เมื่อวันที่ 29 เม.ย.59 ราคาหุ้นอยู่ที่ 9.95 บาท ขณะที่วันที่ 31 พ.ค. 59 ราคาหุ้นปรับตัวขึ้นอยู่ที่ 14.30 บาท บวกไป 4.35 บาท หรือขึ้นไป 43.72%  ถือเป็นเป็นตัวที่แรงจริง เอาช้างมาฉุดก็ไม่อยู่ หลังจากโชว์ผลการดำเนินงานไตรมาส 1 ปี 59 สูงสุดเป็นประวัติการณ์ นอกจากนี้  ทางตลาดส่งออกคงเติบโตอย่างต่อเนื่อง โดยเฉพาะประเทศจีน ส่วนตลาดในประเทศก็ขยายตัวได้ดีอยู่จากกลุ่มนักท่องเที่ยว และตลาดสแน๊คฟื้นตัว
ตัวที่สาม PACE หรือบริษัท เพซ ดีเวลลอปเมนท์ คอร์ปอเรชั่น จำกัด (มหาชน)เมื่อวันที่ 29 เม.ย.59 ราคาหุ้นอยู่ที่ 2.40 บาท ขณะที่วันที่ 31 พ.ค. 59 ราคาหุ้นปรับตัวขึ้นอยู่ที่ 3.20 บาท บวกไป 0.80 บาท หรือขึ้นไป 33.33% ถือเป็นการปรับตัวขึ้นรอบใหม่ที่แรงทั้งเดือน  อาจรับอานิสงส์จากผลการดำเนินงานในไตรมาส 1 ปี 59 พลิกมามีกำไรได้อย่างแข็งแกร่ง มากถึง 67.55 ล้านบาท จากงวดเดียวกันของปีก่อนที่ขาดทุน 391.85 ล้านบาท
ตัวที่สี่PTL หรือ  บริษัท โพลีเพล็กซ์ (ประเทศไทย) จำกัด (มหาชน)เมื่อวันที่ 29 เม.ย.59 ราคาหุ้นอยู่ที่ 7.25 บาท ขณะที่วันที่ 31 พ.ค. 59 ราคาหุ้นปรับตัวขึ้นอยู่ที่ 9.65 บาท บวกไป 2.40 บาท หรือขึ้นไป 33.10% สำหรับการปรับตัวขึ้นของราคา ยัง งงๆ ทั้งที่ผลกำไรไตรมาส 1 ปี 59 ออกมาขาดทุน แต่นักวิเคราะห์มองว่าผลประกอบการได้ผ่านช่วงต่ำสุดไปแล้ว จากอัตรากำลังการผลิตของโรงงานที่ระดับ 80-90% เทียบกับ 70-80% ในปีก่อน ขณะที่ spread อยู่ในระดับสูงจากราคาน้ำมันที่อยู่ในระดับต่ำ และค่าใช้จ่ายที่ลดลงจากการลงทุนทางด้านเทคโนโลยี อีกทั้ง PTL ได้ตั้งสำรองในประเทศตุรกีและอเมริกาไปทั้งหมดแล้วในปี 58
ตัวที่ห้าTOG หรือ บริษัท ไทยออพติคอล กรุ๊ป จำกัด (มหาชน) เมื่อวันที่ 29 เม.ย.59 ราคาหุ้นอยู่ที่ 6.70 บาท ขณะที่วันที่ 31 พ.ค. 59 ราคาหุ้นปรับตัวขึ้นอยู่ที่ 8.85 บาท บวกไป 2.15 บาท หรือขึ้นไป 32.09%  เป็นการปรับตัวขึ้นจากบริษัทโชว์กำไรไตรมาสแรกทะลุเป้าโต 73% อีกทั้งบริษัทยังมีความน่าสนใจ เนื่องจากมีข้อมูลเผยไตรมาส 4 โรงงานใหม่พร้อมเดินเครื่องผลิต เตรียมรุกตลาดเออีซีเพิ่ม หลังประสบความสำเร็จในตลาดยุโรป อเมริกา ออสเตรีเลีย และเอเชียแปซิฟิก
ข้อมูลบริษัทข้างต้นเป็นเพียงตัวอย่าง ของราคาปรับตัวพุ่มปรี๊ด เกิน 30% เท่านั้น หากนักลงทุนมีความสนใจต่อบริษัทที่ราคาหุ้นปรับตัวขึ้นแรง ดูต่อได้จากตาราง
ขณะเดียวกัน การที่ราคาหุ้นปรับตัวขึ้นไปเยอะ ก็อาจเกิดความเสี่ยงต่อนักลงทุน
ดูดีๆ แล้วคิด ก่อนจะซื้อ!!
…
 
ข้อมูลความเคลื่อนไหวของราคาหุ้นในตลาดหุ้นกลุ่ม SET ปรับตัวขึ้นแรงเกิน 10% (ประจำเดือนพฤษภาคม 2559)